Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: A kutatás és a közvetlen üzletszerzés célját szolgáló névés lakcímadatok kezeléséről szóló 1995. évi CXIX. törvény
Paragraph Index: 1013

1992. évi LXIII. (adatvédelmi) törvény rendelkezései szerint a törvényi felhatalmazás vagy az érintett személy hozzájárulása. Egyes törvények (mint a kutatás és közvetlen üzletszerzés célját szolgáló név- és lakcímadatok kezeléséről szóló 1995. évi CXIX. törvény, amely meghatározást is nyújt az „adatfeldolgozás” fogalmára) ugyan rendelkeznek a megbízott „adatfeldolgozó” számára történő adatátadás feltételeiről, azonban nem adnak felmentést az adatkezelői felelősség alól. A szóban forgó esetben tehát a posta önmaga is teljes felelősségű adatkezelőnek tekintendő. Ez természetesen nem jelenti azt, hogy a posta ezáltal saját ügyfeleinek tekintheti a lapkiadók előfizetőit, különös tekintettel arra, hogy az előfizetők adataik más célra való felhasználásához nem járultak hozzá, az adatkezelés célhozkötöttségének követelménye pedig önmagában sem teszi lehetővé a céltól eltérő adatkezelés folytatását. Amennyiben a posta direkt marketing tevékenységet kíván végezni és egyébként az e tevékenység folytatásához szükséges feltételeknek megfelel, az előfizetői adatokat akkor sem kezelheti sajátjaként, mivel a közvetlen üzletszerző szervek törvényi felhatalmazása a név- és lakcímadatok átvételére

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes